Aproape 350.000 de locuitori ai acestui oraș sunt milionari, adică 1 din 24. Un număr de 744 de oameni au o avere de peste 100 de milioane de dolari, iar 60 sunt miliardari.
Averea totală a locuitorilor din New York sare de 3 trilioane de dolari.
După New York, în clasament urmează Bay Area din California, cu 305.700 de bogați. Tokyo e pe locul 3 și Singapore pe 4. Londra a căzut pe locul 5, iar Parisul e abia pe 7.
Potrivit Forbes, există 15 miliardari în lume cu vârsta de 30 de ani sau mai puțin, dar niciunul nu și-a creat propria avere, ci doar a moștenit. În total, în lume există 2.781 de miliardari.
Brazilia, Germania, Africa de Sud și Spania spun că o taxă de 2% aplicată acestor superbogați ar reduce inegalitatea și ar aduna fondurile publice atât de necesare după șocurile economice din cauza pandemiei, crizei climatice și conflictelor militare din Europa și Orientul Mijlociu.